paragraph_text: Magori jezici, malena skupina austronezijskih jezika iz Papue Nove Gvineje, provincija Central, od kojih je preživio samo jezik magori, oko 100 govornika (2000 S. Wurm). Ostali predstavnici su jezici bina [bmn] i yoba [yob], oba izumrli. Magori se govori u selima Deba i Magori, u dolini rijeke Bailebo, koja utječe u zaljev Table Bay. Yoba se govorio na teritoriju sjeverno od plemena Magori, a bina sjeverno od Baibara.